שיחה:לירון לב

message: הופתעתי לגלות שלאמן צעיר ומוכשר כמו לירון לב אין ערך בויקיפדיה, ועוד יותר הצטערתי לגלות שהיו לו ערכים בעבר, אך הם נמחקו. אני לא מעריצה שלו משום בחינה שהיא, אבל אם אני שומעת עליו בלי לצפות בטלוויזיה ובלי שיהיו לי ילדים (ואני רחוקה מלהיות בת נוער בעצמי) הוא כנראה עושה משהו נכון. לפני שמדגדג למישהו המחק, תעצרו רגע ותסתכלו על העובדות: נכון, הוא הגיע בכוכב נולד למקום הרביעי בלבד, לא עלינו, אבל השאיר חותם משמעותי בתודעה הציבורית. הביצוע שלו ל"נבראתי לך" הוא אחד הבלתי נשכחים מהתכנית, נחשב ע"י רבים למתעלה על המקור (מי שלא מאמין לי מוזמן להיכנס ליוטיוב ולקרוא את התגובות, ואגב, הקליפ צבר מעל ל-75 אלף צפיות בשנתיים האחרונות). יש לו בגוגל כמות מכובדת מאוד של מופעים, תמונות וכתבות; הבחור פופולרי מאוד בקרב הילדים והנוער וזכה למועדוני מעריצים ואפילו פורום רשמי בתפוז. אז הוא לא הוציא אלבום כזמר, אז מה? הוא מעולם לא היה רק זמר אז אין סיבה שזה יהיה הקריטריון היחיד שמגדיר אותו. הוא כתב לאחרים, שיחק ושר במחזות זמר, מופעי בידור, הופעות מוזיקה, סדרות טלוויזיה ועוד, וכבר למעלה מעשור הוא אחד המדבבים הכי עסוקים בארץ, אין ילד שלא מכיר את הקול שלו (תיכנסו לקישור ב"אישים" ותראו איזו מגילה יש שם, הלוואי על כולם הספק כזה). לסיכום, מדובר באמן עסוק שעשה מספיק כדי להיות זכאי לערך בויקיפדיה. יש ערכים לאמנים שעשו פחות ממנו. כל הסימנים מראים שיש לציבור עניין בבחור, אז באמת שאין סיבה לא לפרגן לו ערך. Trilliane - שיחה 04:22, 24 בספטמבר 2011 (IDT)
replies: text: לי אישית לא מדגדג המחק, החשיבות ברורה. רק צריך להפוך אולי ללירון לב (זמר) / לירון לב (שחקן), כדי להבחין מלירון לב (שחקנית), בתו החורגת של יורם גלובוס, הזכורה מהסדרה רמת אביב גימל. Ravit - שיחה 09:24, 24 בספטמבר 2011 (IDT)
replies: text: :היי רוית, אני רוצה להוסיף בכך שלירון לב השחקנית היא אחייניתה של הזמרת עדנה לב. Sonic Robo Blast 2 - שיחה 11:07, 24 בספטמבר 2011 (IDT)

text: :גם בעיניי החשיבות ברורה. תודה על כתיבת הערך. לגבי שם הערך - זמר/שחקן/מדבב כל אלו מפספסים כמה היבטים. אולי לירון לב (גבר)? תומר - שיחה 12:02, 24 בספטמבר 2011 (IDT)
replies: text: ::כלל וכלל לא ברורה חשיבותו של ערך זה. זה לא משתקף מהערך. גילגמש • שיחה 12:17, 24 בספטמבר 2011 (IDT)
replies: text: :::הופיע במשך שתי עונות בתוכנית נוער מאוד מרכזית (למעשה, הכי מרכזית בארץ באותה תקופה), שר את שיר הפתיחה של הסדרה שלפי מה שזכור לי לא ירד מהמקומות הראשונים במצעדים במשך כמה שבועות (לא הצלחתי למצוא לכך עדות, אבל עם חיטוט מעבר לרשת כנראה אפשר למצוא את נתוני המצעדים) - שאני גם כמעט בטוח שהיה במקום הראשון במצעדים במשך תקופה (וזה, כשלעצמו, לדעתי מזכה לערך אפילו יותר מאלבום; צריך לדון בכך). מלבד זאת, כאמור, מדבב בולט (ויש לנו ערכים על מדבבים), כותב שירים, הופיע בהצגות כמו "האסופית" וכמו "שיר נולד" (המקביל לפסטיגל). בקיצור, דמות מוכרת בקרב הנוער. תומר - שיחה 12:24, 24 בספטמבר 2011 (IDT)
replies: text: ::::טוב, שיהיה. גילגמש • שיחה 12:25, 24 בספטמבר 2011 (IDT)
replies: text: :::::מסכימה באשר לחשיבות. ומסכימה שיש צורך לשנות את השם כדי לבצע אבחנה. אולי לירון לב (אמן) כי זה מכיל את כל תחומי היצירה שלו. פחות מועדף עליי לירון לב (גבר). Itzuvit • שיחה • המיזם המקורי! 12:27, 24 בספטמבר 2011 (IDT)
replies: text: ::::::אפשר גם אמן, אבל יש בזה משהו מטעה. זה מקושר אסוציאטיבית לאמנות חזותית. תומר - שיחה 12:29, 24 בספטמבר 2011 (IDT)
replies: text: :::::::למה לא להשאיר את שם הערך כמות שהוא ולהשתמש ב'פירוש נוסף' לגבי השחקנית, או להפך? יניב • שיחה •    12:33, 24 בספטמבר 2011 (IDT)
replies: text: :::::::: מה שהוא אמר (לא להפך). Trilliane - שיחה 14:51, 24 בספטמבר 2011 (IDT)
אין שום צורך בשינוי שם ערך זה, מאחר ונכון לעכשיו לא קיים בויקיפדיה ערך נוסף על אדם אחר בשם זהה. קולנואני - שיחה 12:51, 24 בספטמבר 2011 (IDT)

text: זו לא סיבה. ליניב: שניהם חשובים באותה מידה. תומר - שיחה 13:16, 24 בספטמבר 2011 (IDT)
replies: text: : זו בדיוק הנקודה: אני ממש לא חושבת ששניהם חשובים באותה מידה. למעשה אני אפילו לא בטוחה שמישהו זוכר את לירון לב השחקנית, כי למיטב ידיעתי מאז "רמת אביב ג'" היא לא עשתה כלום (וגם לפני לא, למען האמת). כשאומרים היום לציבור "לירון לב" אני בספק אם יש מישהו שחושב עליה ולא עליו, וגם כשחיפשתי חומר בגוגל מצאתי רק כתבה אחת עליה, ואין ספור התייחסויות אליו. זה לגמרי לא כוחות. בכל מקרה, מכיוון שאין עליה ערך ולא נראה שיהיה אחד באופק, אני לא רואה כאן בעיה: מי שנכנס לערך מבין כבר מהכותרת במי מדובר. אין לי התנגדות להבהרה, אבל הרי אי אפשר לתת הבהרה מסוג "ערך זה מתייחס לזמר ולשחקן, לשחקנית רמת אביב ג' ראה..." כי אין לה ערך, אז זה נראה לי די מיותר מלכתחילה... עדכון: בעודי כותבת את הדברים מסתבר שהוקם לה ערך... (ולא הצלחתי לשלוח את הודעתי בשל התנגשויות עריכה) אני לא יודעת אם הוא ישרוד (אני דווקא בעד, כי אין לי שום בעיה עם ערכים זניחים שמשביעים את סקרנותם של אנשים) אז עכשיו אפשר להוסיף הפניה כזאת ובא לציון הגואל. Trilliane - שיחה 14:44, 24 בספטמבר 2011 (IDT)
הערה: עכשיו יש ערך על השחקנית - לירון לב (שחקנית). Ravit - שיחה 14:38, 24 בספטמבר 2011 (IDT)

text: אחלה! אני חושבת שהתוספת "שחקנית" צריכה להיות אצלה, או במילים אחרות, אני חושבת שלירון לב ממין זכר צריך להיות בררת המחדל מכיוון שהוא עשה פי כמה וכמה ממנה ועדיין אמן יוצר פעיל בשעה שהיא שיחקה בטלנובלה אחת שבה הייתה מקורבת משפחתית למפיק... (והיא ממש לא הייתה שחקנית דגולה, צפיתי בסדרה). או במילים אחרות, סביר להניח שרוב חיפושי "לירון לב" יהיו עבורו ולא עבורה. Trilliane - שיחה 14:50, 24 בספטמבר 2011 (IDT)
replies: text: :זה אומר שלירון לב הבת פחות פופולרית מהבן? Sonic Robo Blast 2 - שיחה
replies: text: :: לא, זה שהיא פחות פופולרית ממנו אומר שהיא פחות פופולרית ממנו...  מה לעשות? היא שיחקה בשתי טלנובלות שהפיק אביה החורג לפני שנים רבות וזהו, והוא אמן יוצר ופעיל כבר שנים רבות בעיקר בתחום הילדים, עם מועדוני מעריצים, פורומים ואין ספור אזכורים בגוגל (בדוק והיווכח). Trilliane - שיחה 16:24, 24 בספטמבר 2011 (IDT)

text: סבבה שיש ערך לירון לב (שחקנית). הוספתי תבנית "פירוש נוסף" לשני הערכים. במצב הנוכחי - אין צורך או הצדקה בשינוי שם. קולנואני - שיחה 17:23, 24 בספטמבר 2011 (IDT)
replies: text: :אני עדיין סבור שיש לשנות את השם - היא ידועה ב"רמת אביב ג'", הוא ידוע ב"השמינייה" ובעוד כמה דברים זניחים-יחסית אחרים (ו"רמת אביב ג'" הייתה פופולרית הרבה יותר מ"השמינייה"). אם גוגל היה קיים בשנות ה-90, מופעיהם היו כנראה שווים במספרם. גוגל לא מכתיב שיקולי חשוב/לא-חשוב אמתיים (לעומת זאת, חיפוש בארכיונים של עיתונים והשוואות בין האזכורים שלהם דווקא כן, כי זה לא מושפע מעיוותי זמן גוגליים). לצד זאת, סביר להניח שהדור שצפה בטלנובלות בשנות ה-90, ולא בסדרות ילדים בשנות ה-2000 (מי מהם יכתיב, אגב, את המופעים בגוגל?), יזהה את השם "לירון לב" לא עם השחקן, אלא עם השחקנית. אין דרך אמתית וקלה לאבחן בצורה מדויקת מי חשוב יותר - ושניהם גם כך שחקנים זניחים-יחסית - ועל כן יש לקיים פירושונים בדף זה. תומר - שיחה 00:53, 25 בספטמבר 2011 (IDT)
replies: text: :: ממש לא... אני מצטערת, אבל הדברים שכתבת מעידים על חוסר בקיאות בתחום הבידור הישראלי. אין לי מושג ע"ס מה אתה קובע ש"רמת אביב ג'" הייתה פופולרית יותר מ"השמינייה", בפרט שאלה קהלים שונים; אבל השמינייה זכתה להצלחה פנומנלית בקרב קהל הילדים והנוער, כולל ספרים נלווים, מופעים מול מעריצים היסטריים ושלל מרצ'נדייז. היא לא הייתה "ידועה" במיוחד אפילו בתקופת רמת אביב ג', ואני אומרת לך את הדברים בתור מי שכן צפתה בסדרה וכן קראה עיתוני בידור. "לירון לב" זכה להצלחה עצומה בזכות "כוכב נולד" ולא בזכות השמינייה, והוא ידוע מהרבה דברים אחרים שאינם "השמינייה". היא השתתפה בשתי טלנובלות לפני שנים רבות, הוא שר ומופיע כבר למעלה מעשור ועדיין פעיל. אותו יעצרו ברחוב, אותה אני בספק; יש לו מעריצים, לה אין... זה לא מבחן של חשיבות, זה מבחן של סבירות: מה ההסתברות שמי שנכנס לויקיפדיה ומחפש "לירון לב" מתכוון אליה? להערכתי נמוכים מאוד; לדעתי מעל 90% מחפשים אותו. לדעתי גם לו גוגל היה קיים בעבר זה לא מה שהיה עוזר, אבל בכל מקרה, אנחנו לא בשנות ה-90 ובימינו הוא פופולרי בהרבה ממנה מכל בחינה שהיא – גם במציאות, גם בגוגל וגם בכמות וברמת העשייה. אני בטח שלא אנהל מלחמה על פירושונים, אבל בררת המחדל מבחינת סבירות ופופולריות היא שלו, ללא עוררין. Trilliane - שיחה 01:04, 25 בספטמבר 2011 (IDT)
replies: text: :::אני לא מתכוון להמשיך לנהל דיון עם מי שמביעה תמיהה לנוכח האמירה כי "רמת אביב ג'" הייתה פופולרית (הרבה) יותר מ"השמינייה", ורואה בכך עדות ל"חוסר בקיאות בתחום הבידור הישראלי". ערב נעים, תומר - שיחה 01:17, 25 בספטמבר 2011 (IDT)
replies: text: :::: אני לא רואה בכך עדות, התייחסתי למכלול הדברים שכתבת, ולמעשה בעיקר לטענה שההבדלים בפופולריות שלהם נעוצים רק בכך שלא היה גוגל בשנות ה-90. אני באמת לא יודעת איך לומר זאת באופן שלא יישמע מעליב, אבל לירון לב לא הייתה פופולרית במיוחד גם אז. היא הצטרפה לקאסט של "רמת אביב ג'" בשלב די מתקדם של הסדרה, הרבה אחרי ההיסטריה הראשונית; היא לא הייתה יפה כמו יעל בר זוהר, לא השתתפה בפרסומות, לא כיכבה במדורי הרכילות, לא הצטיינה במשחק ובניגוד ללירון לב הזמר, היא לא לוהקה לתפקידים ראשיים במחזות זמר, מופעי בידור ותכניות טלוויזיה אחרות. והאירוניה? הערך של "לירון לב" (ממין זכר) נכתב (ונמחק) שוב ושוב בויקיפדיה (מה שמעיד על כך שגולשים רצו בו!) ואת הערך שלה אף אחד לא טרח בכלל לכתוב עד היום. זה מצחיק שעל לירון לב הזמר והשחקן שאנשים מכירים וזוכרים ומעריצים (בעיקר צעירים, אבל זה קהל לא מבוטל) הושמה תווית "חשיבות" ועל שחקנית ששיחקה בשתי טלנובלות לפני עשור+ (שבמקרה או לא במקרה אביה החורג הפיק) ועד היום לא היה לה בכלל ערך (הוא נולד רק בזכות השיחה בערך הזה) מתקיים דיון על כך שיש לה חשיבות זהה... אני לגמרי בעד מדיניות "לא אוכל לא שותה" ואין לי שום בעיה עם ערכים זניחים (להפך) אבל אני מבטיחה לך שרובם המוחלט של מחפשי "לירון לב" לא מחפשים אותה, ואני מוכנה להעמיד את הטענה הזו לכל מבחן שיוצע. Trilliane - שיחה 01:38, 25 בספטמבר 2011 (IDT)
מאחר ויש "רק" שני לירון לב - אין צורך או הצדקה בדף פירושונים. ההחלטה מי מהם יופיע תחת הערך "לירון לב" ומי יופיע תחת הערך "לירון לב (שחקן)" או "לירון לב (שחקנית)" היא החלטה שרירותית לחלוטין. המצב הנוכחי (שבו הערך הזה עוסק בלירון הגבר, ויש בו הפניה אל לירון האישה) הוא סביר ומספק, ואין שום הצדקה עניינית לשנות אותו. קולנואני - שיחה 19:44, 25 בספטמבר 2011 (IDT)

text: אתה טועה. גם כשיש שני ערכים, אם שני הפירושים שקולים - עושים דף פירושונים, ולא בוחרים אחד מהם כפירוש הראשי באקראיות. תומר - שיחה 20:02, 25 בספטמבר 2011 (IDT)
replies: text: :לא טענתי שהערכים שקולים, אלא שכל החלטה שנקבל - היא שרירותית (ולא אקראית. יש הבדל). גם ההחלטה לעשות דף פירושונים לשני ערכים היא החלטה שרירותית, בדיוק באותה המידה. ומאחר ואין שום טיעון רטורי משכנע לבצע שינוי - אפשר להשאיר את המצב על כנו. קולנואני - שיחה 21:32, 25 בספטמבר 2011 (IDT)
replies: text: ::זו דעתך. נא תן לדיון להתנהל. תומר - שיחה 22:12, 25 בספטמבר 2011 (IDT)
replies: text: ::: מה פירוש "שקולים"? אני חושבת שאין כאן שקילות, כי אחד פופולרי יותר באופן ניכר, ולכן אם המטרה היא לצפות את כוונת הגולש, הוא צריך להיות בררת המחדל. זה לא שרירותי בכלל, אלא בכוונת מכוון – לקלוע לכוונת הגולש ולהקל עליו את החיפוש. אם הוא יכול להגיע לערך שחיפש בפחות הקלקות, זו צריכה להיות השאיפה, וכך ראיתי שנהוג בויקיפדיה, הן באנגלית והן בעברית. Trilliane - שיחה 17:33, 26 בספטמבר 2011 (IDT)
replies: text: ::::התייחסתי למקרה מסוים ומה המדיניות אומרת לגביו. תומר - שיחה 15:17, 2 באוקטובר 2011 (IST)
למעלה משבוע חלף, מאז הונחה תבנית "שינוי שם". נכון לעכשיו - אין הסכמה על שינוי שם הערך, על כן אני מסיר את התבנית. לעתה עתה - שם הערך יישאר כמו שהוא. מי שבכל זאת סבור שהמצב הנוכחי מחייב שינוי כלשהו - יכול לפתוח הצבעת מחלוקת בנושא. קולנואני - שיחה 00:38, 2 באוקטובר 2011 (IDT)
thread_title: שינוי שם

message: קטגוריה:ערכים שיש לתקן בהם קישורים חיצונייםשלום עורכים יקרים,
מצאתי קישור חיצוני אחד או יותר ב שזקוק לתשומת לב. אנא קחו רגע כדי לבדוק את הקישורים שמצאתי ולתקן אותם בערך אם נדרש. מצאתי את הבעיות הבאות:
*http://www.linkton.co.il/linkton.php?lt_id=VDFSUmVrMUVhM3BOVkZFOStL נמצא כקישור שבור. מומלץ להוסיף https://web.archive.org/web/20140508043023/http://www.linkton.co.il/linkton.php?lt_id=VDFSUmVrMUVhM3BOVkZFOStL לכתובת המקורית.
כאשר תסיימו לערוך את השינויים הנדרשים, אנא בקרו בדף השו"ת למידע נוסף לתיקון בעיות עם הקישורים לעיל.
הודעה זו תופיע רק פעם אחת לקישורים אלו.
בידידות.—InternetArchiveBot (דווח על באג) 07:37, 2 באוגוסט 2023 (IDT)
thread_title:  נמצאו קישורים חיצוניים שצריכים תיקון (אוגוסט 2023)